Autós üldözés volt Móron
Üldözés után fogtak el egy, a rendőri jelzésre fittyet hányó autóst Móron.
A vasútállomásnál megállított sofőr kiszállni sem akart, ezért erőszakkal szedték ki a rendőrök - értesült a HavariaPress. Kedden délután próbáltak megállítani egy autót a 81-es főút móri szakaszán a rendőrök. Az autós nem állt meg a jelzésre, menekülni kezdett. A rendőrök a vasútállomásig üldözték, ott sikerült elállniuk az útját.

A sofőr nem akart kiszállni a rendőri felszólításra, ezért kényszert alkalmazva szedték ki a kocsiból. Előállítása után kiderült, azért menekült, mert nincs jogosítványa. A férfival szemben szabálysértési eljárást indítottak.
rendőr Mór jogosítvány